9.9.2022
EL
Επίσημη Εφημερίδα της Ευρωπαϊκής Ένωσης
C 347/165 Πέμπτη 10 Μαρτίου 2022
82. καλεί την ΕΥΕΔ να προβεί σε συστηματική ανάλυση των συγκρούσεων που θα ενσωματώνει τη διάσταση του φύλου με βάση αναλύσεις ως προς το φύλο και αναλύσεις των συγκρούσεων που θα συνεκτιμούν τη διάσταση του φύλου, ιδίως όσον αφορά τις αποστολές και τις επιχειρήσεις ΚΠΑΑ και τις δραστηριότητες στο πλαίσιο του ευρωπαϊκού μηχανισμού για την ειρήνη· τονίζει την ανάγκη να διατίθενται επαρκείς πόροι για την ανάπτυξη και ενίσχυση της ενωσιακής εμπειρογνωσίας και των ικανοτήτων διενέργειας αναλύσεων για τους κινδύνους και τις συγκρούσεις με ενσωματωμένη τη διάσταση του φύλου, κάτι το οποίο συνεπάγεται ιδιαίτερη προσοχή στην ισότητα των φύλων και διασφάλιση της ουσιαστικής συμμετοχής των γυναικών και των μειονεκτουσών ομάδων· 83.
τονίζει πόσο σημαντική είναι η σύνδεση της έννοιας της ανθρώπινης ασφάλειας και της διάστασης του φύλου· καλεί την ΕΕ να αξιοποιήσει την έννοια της ανθρώπινης ασφάλειας, όπως αυτή ορίζεται στο ψήφισμα 66/290 της Γενικής Συνέλευσης των Ηνωμένων Εθνών, στο θεματολόγιό ΓΕΑ· εμμένει στην άποψη ότι η ασφάλεια πρέπει να εστιάζει στις ανθρώπινες ζωές και στην προστασία τους από απειλές όπως η βία και η έλλειψη εκπαίδευσης, υγειονομικής περίθαλψης, τροφίμων ή οικονομικής ανεξαρτησίας· καλεί την Επιτροπή, την ΕΥΕΔ και τα κράτη μέλη να αναπτύξουν και να προωθήσουν την ατζέντα του ΟΗΕ για τον αφοπλισμό· επιμένει στην ύπαρξη μιας φεμινιστικής εξωτερικής πολιτικής για τον αφοπλισμό και τη μη διάδοση· 84. επισημαίνει ότι οι γυναίκες πλήττονται δυσανάλογα από τη σεξουαλική βία που συνδέεται με συγκρούσεις και άλλες παραβιάσεις των ανθρωπίνων δικαιωμάτων που διαπράττονται ατιμώρητα, συμπεριλαμβανομένου του υψηλότερου κινδύνου από την εμπορία ανθρώπων· τονίζει την ανάγκη να διασφαλιστεί ότι οι γυναίκες και τα κορίτσια που έχουν υποστεί σεξουαλική βία σε εμπόλεμες ζώνες και χώρες λαμβάνουν κατάλληλη και ολιστική φροντίδα και θεραπεία, καθώς και αποτελεσματικές και ταχείες αποκαταστάσεις· σημειώνει ότι το σύστημα αυτό έχει ήδη λειτουργήσει όπου έχει τεθεί σε εφαρμογή και ότι συμβάλλει επίσης στην επανένταξη των θυμάτων αυτών στην κοινωνία· υπενθυμίζει τη σημασία της καταπολέμησης του στιγματισμού των θυμάτων· ζητεί να συνεχίσουν να υποστηρίζονται μέτρα που παρέχουν σε γυναίκες που βρίσκονται σε καταστάσεις συγκρούσεων και έκτακτης ανάγκης πακέτα φροντίδας όσον αφορά τη σεξουαλική και αναπαραγωγική υγεία και συναφή δικαιώματα, μέσω της χρηματοδότησης και της υποστήριξης οργανώσεων πρώτης επέμβασης και οργανώσεων που διευθύνονται από γυναίκες· 85.
υπενθυμίζει ότι οι γυναίκες και τα κορίτσια πλήττονται δυσανάλογα από τις ένοπλες συγκρούσεις· εκφράζει τη λύπη του για τη χρήση της σεξουαλικής βίας ως όπλου πολέμου και επιμένει στην επείγουσα ανάγκη να καταπολεμηθεί το εν λόγω φαινόμενο, καθώς και να παταχθεί η ατιμωρησία με την προσαγωγή των δραστών στη δικαιοσύνη· τονίζει περαιτέρω ότι οι γυναίκες είναι συχνά τα πρώτα θύματα εκτοπίσεων σε περιοχές συγκρούσεων και συχνά στερούνται της οικονομικής αυτονομίας τους και της πρόσβασης σε εκπαίδευση και αξιόπιστες υπηρεσίες σεξουαλικής και αναπαραγωγικής υγείας· τονίζει την ανάγκη να διασφαλιστεί η πρόσβαση στην εκπαίδευση και την απασχόληση για όσους έχουν εκτοπιστεί εξαιτίας συγκρούσεων ή φυσικών καταστροφών· καλεί την Επιτροπή και τα κράτη μέλη να συνεργαστούν με τις χώρες εταίρους και τις ένοπλες δυνάμεις τους για να διασφαλίσουν την ορθή εφαρμογή της Σύμβαση της Γενεύης «περί προστασίας των πολιτών εν καιρώ πολέμου», με ιδιαίτερη έμφαση στην πρόληψη και την τιμωρία της σεξουαλικής βίας· 86.
θεωρεί λυπηρό το γεγονός ότι στο GAP III δεν λαμβάνονται υπόψη η πολιτιστική κληρονομιά στις διάφορες χώρες και ο ρόλος που διαδραματίζουν οι γυναίκες στην προστασία και την ανάπτυξή της· καλεί την Επιτροπή και την ΕΥΕΔ να καταρτίσουν προγράμματα που θα αποσκοπούν στην προστασία και την αναγνώριση της πολιτιστικής κληρονομιάς και των παραδόσεων που έχουν αναπτυχθεί από γυναίκες και οι οποίες συχνά περνούν απαρατήρητες, ιδίως καθ’ όλο τον κύκλο μιας σύγκρουσης·
Διασφάλιση ανθρωπιστικής δράσης που είναι ευαισθητοποιημένη ως προς τη διάσταση του φύλου 87. εκφράζει τη λύπη του για το γεγονός ότι η πρόσφατη ανακοίνωση της Επιτροπής σχετικά με την ανθρωπιστική δράση της ΕΕ: νέες προκλήσεις, οι ίδιες αρχές (COM(2021)0110), δεν καλύπτει επαρκώς τη διάσταση του φύλου σε πλαίσια ανθρωπιστικής δράσης· καλεί την Επιτροπή να υποβάλει πιο συγκεκριμένες προτάσεις για συγκεκριμένες δαπάνες, προγράμματα, παρακολούθηση και αξιολόγηση των δραστηριοτήτων που σχετίζονται με το φύλο σε πλαίσια ανθρωπιστικής δράσης, και να εκπονήσει μέτρα για την περαιτέρω ανάπτυξη προσαρμοσμένης και αποτελεσματικής ανθρωπιστικής δράσης της ΕΕ που είναι ευαισθητοποιημένη ως προς τη διάσταση του φύλου, δεδομένης της ευκαιρίας που προσφέρει η προσέγγιση της τριπλής διασύνδεσης μεταξύ ανθρωπιστικής βοήθειας, ανάπτυξης και ειρήνης για την προστασία των δικαιωμάτων των γυναικών και των κοριτσιών και την προώθηση της ισότητας των φύλων σε όλα τα πλαίσια·
Οικοδόμηση μιας πράσινης και ψηφιακής κοινωνίας 88.
χαιρετίζει την ένταξη στο GAP III του τομέα προτεραιότητας για την κλιματική αλλαγή, δεδομένου ότι η κλιματική αλλαγή δεν είναι ουδέτερη ως προς το φύλο, καθώς ενισχύει τις υφιστάμενες ανισότητες μεταξύ των φύλων, ιδίως για τους φτωχούς, τους νέους και τους αυτόχθονες πληθυσμούς, και ιδίως σε ευάλωτα περιβάλλοντα· επικροτεί την αποφασιστικότητα της ΕΕ να ασχοληθεί με το θέμα της διάστασης του φύλου στην πράσινη μετάβαση, δεδομένου του διατομεακού και δυσανάλογου αντίκτυπου που έχει η κλιματική αλλαγή στις γυναίκες και τα κορίτσια, ιδίως στις αναπτυσσόμενες χώρες· τονίζει την ανάγκη να συμπεριληφθούν, να ακουστεί η φωνή των γυναικών και των κοριτσιών και να χειραφετούνται χάρη στον σχεδιασμό και την εφαρμογή αποτελεσματικών